ประกาศอธิบดีกรมสรรพากร เกี่ยวกับภาษีมูลค่าเพิ่ม (ฉบับที่ 251) เรื่อง กําหนดหลักเกณฑ์ วิธีการ และเงื่อนไขการยกเว้นภาษีมูลค่าเพิ่ม สําหรับการให้บริการศูนย์ข้อมูลของผู้ประกอบกิจการศูนย์ข้อมูล อาศัยอํานาจตามความในมาตรา 4 และมาตรา 5 (4) แห่งพระราชกฤษฎีกาออกตามความในประมวลรัษฎากร ว่าด้วยการยกเว้นภาษีมูลค่าเพิ่ม (ฉบับที่ 759) พ.ศ. 2565 อธิบดีกรมสรรพากรกําหนดหลักเกณฑ์ วิธีการ และเงื่อนไขการยกเว้นภาษีมูลค่าเพิ่ม สําหรับการให้บริการศูนย์ข้อมูลของผู้ประกอบกิจการศูนย์ข้อมูล ดังต่อไปนี้ ข้อ ๑ ในประกาศนี้ "การให้บริการศูนย์ข้อมูล" หมายความว่า การให้บริการดังต่อไปนี้ (1) การให้บริการพื้นที่ของเซิร์ฟเวอร์และอุปกรณ์ที่เกี่ยวข้องเพื่อใช้ในการจัดเก็บประมวลผล และเชื่อมต่อข้อมูลทางอิเล็กทรอนิกส์ผ่านทางเครือข่ายอินเทอร์เน็ต (2) การให้บริการสนับสนุนการให้บริการตาม (1) ดังต่อไปนี้ (ก) การให้บริการสํารองข้อมูลเพื่อป้องกันเหตุขัดข้องอันทําให้ข้อมูลเกิดความเสียหาย (ข) การให้บริการเชื่อมต่อเครือข่ายกับผู้ให้บริการอินเทอร์เน็ตหรือผู้ให้บริการคลาวด์ หรือ (ค) การให้บริการบริหารจัดการระบบและการรักษาความปลอดภัยทางสารสนเทศ ข้อ ๒ ให้ผู้ประกอบกิจการศูนย์ข้อมูลที่ประสงค์จะได้รับสิทธิยกเว้นภาษีมูลค่าเพิ่มสําหรับการให้บริการศูนย์ข้อมูลยื่นคําขอตามแบบแนบท้ายประกาศนี้พร้อมเอกสารหลักฐานที่เกี่ยวข้อง ณ กองบริหารภาษีธุรกิจขนาดใหญ่สําหรับผู้ประกอบการที่อยู่ในความรับผิดชอบของกองบริหารภาษีธุรกิจขนาดใหญ่ หรือสํานักงานสรรพากรพื้นที่สําหรับผู้ประกอบการที่มีสถานประกอบการซึ่งเป็นสํานักงานใหญ่ตั้งอยู่ในเขตท้องที่รับผิดชอบของสํานักงานสรรพากรพื้นที่นั้น หรือส่งคําขอตามแบบดังกล่าวพร้อมเอกสารหลักฐานที่เกี่ยวข้องทางไปรษณีย์อิเล็กทรอนิกส์มายังที่อยู่ไปรษณีย์อิเล็กทรอนิกส์ของกรมสรรพากร ภายในวันที่ 8 พฤศจิกายน พ.ศ. 2570ข้อ ๓ ผู้ประกอบกิจการศูนย์ข้อมูลที่จะได้รับสิทธิยกเว้นภาษีมูลค่าเพิ่มสําหรับการให้บริการศูนย์ข้อมูลจะต้องมีคุณสมบัติและปฏิบัติตามหลักเกณฑ์และเงื่อนไขดังต่อไปนี้(1) เป็นบริษัทหรือห้างหุ้นส่วนนิติบุคคลที่ตั้งขึ้นตามกฎหมายไทย (2) เป็นผู้ประกอบการจดทะเบียนภาษีมูลค่าเพิ่ม (3) เป็นผู้ประกอบการซึ่งได้รับการส่งเสริมในกิจการศูนย์ข้อมูลตามกฎหมายว่าด้วยการส่งเสริมการลงทุนหรือตามกฎหมายว่าด้วยการเพิ่มขีดความสามารถในการแข่งขันของประเทศสําหรับอุตสาหกรรมเป้าหมาย และ (4) เป็นผู้ประกอบกิจการศูนย์ข้อมูลที่ไม่ได้นําภาษีซื้อที่เกี่ยวข้องกับการให้บริการศูนย์ข้อมูลมาหักออกจากภาษีขายในการคํานวณภาษีมูลค่าเพิ่มภายในสามปีก่อนเดือนภาษีที่ยื่นหรือส่งคําขอตามข้อ 2 อื่นๆ กรณีที่ผู้ประกอบกิจการศูนย์ข้อมูลได้นําภาษีซื้อที่เกี่ยวข้องกับการให้บริการศูนย์ข้อมูลมาหักออกจากภาษีขายในการคํานวณภาษีมูลค่าเพิ่มภายในสามปีก่อนเดือนภาษีที่ยื่นหรือส่งคําขอตามข้อ 2 แล้ว แต่ได้ยื่นแบบแสดงรายการภาษีมูลค่าเพิ่มเพิ่มเติมเพื่อปรับปรุงการคํานวณภาษีมูลค่าเพิ่มโดยไม่นําภาษีซื้อที่เกี่ยวข้องกับการให้บริการศูนย์ข้อมูลดังกล่าวมาหักออกจากภาษีขายภายในสามปีก่อนเดือนภาษีที่ยื่นหรือส่งคําขอ พร้อมชําระภาษี เบี้ยปรับ และเงินเพิ่ม ตามมาตรา 89 และมาตรา 89/1 แห่งประมวลรัษฎากร ก่อนวันยื่นหรือส่งคําขอตามข้อ 2 ให้ถือว่าผู้ประกอบกิจการศูนย์ข้อมูลดังกล่าว มีคุณสมบัติเป็นไปตามวรรคหนึ่งข้อ ๔ ผู้ประกอบกิจการศูนย์ข้อมูลที่ได้ยื่นหรือส่งคําขอตามข้อ 2 และมีคุณสมบัติและปฏิบัติตามหลักเกณฑ์และเงื่อนไขที่กําหนดตามข้อ 3 แล้ว ให้ได้รับสิทธิยกเว้นภาษีมูลค่าเพิ่มสําหรับการให้บริการศูนย์ข้อมูลตามมาตรา 3 แห่งพระราชกฤษฎีกาออกตามความในประมวลรัษฎากร ว่าด้วยการยกเว้นภาษีมูลค่าเพิ่ม (ฉบับที่ 759) พ.ศ. 2565 ตั้งแต่วันถัดจากวันที่ได้รับหนังสือแจ้งผลการอนุมัติจากอธิบดีกรมสรรพากรข้อ ๕ ให้ผู้ประกอบกิจการศูนย์ข้อมูลที่ประสงค์จะขอยกเลิกสิทธิยกเว้นภาษีมูลค่าเพิ่มสําหรับการให้บริการศูนย์ข้อมูลตามพระราชกฤษฎีกาออกตามความในประมวลรัษฎากร ว่าด้วยการยกเว้นภาษีมูลค่าเพิ่ม (ฉบับที่ 759) พ.ศ. 2565 ยื่นคําขอตามแบบแนบท้ายประกาศนี้ ณ กองบริหารภาษีธุรกิจขนาดใหญ่สําหรับผู้ประกอบการที่อยู่ในความรับผิดชอบของกองบริหารภาษีธุรกิจขนาดใหญ่ หรือสํานักงานสรรพากรพื้นที่สําหรับผู้ประกอบการที่มีสถานประกอบการซึ่งเป็นสํานักงานใหญ่ตั้งอยู่ในเขตท้องที่รับผิดชอบของสํานักงานสรรพากรพื้นที่นั้น หรือส่งคําขอตามแบบดังกล่าวทางไปรษณีย์อิเล็กทรอนิกส์มายังที่อยู่ไปรษณีย์อิเล็กทรอนิกส์ของกรมสรรพากร ทั้งนี้ ให้สิทธิยกเว้นภาษีมูลค่าเพิ่มสําหรับการให้บริการศูนย์ข้อมูลของผู้ประกอบกิจการศูนย์ข้อมูลนั้นสิ้นสุดลงนับแต่วันถัดจากวันที่ได้รับหนังสือแจ้งผลการพิจารณาจากอธิบดีกรมสรรพากรข้อ ๖ ประกาศนี้ให้ใช้บังคับตั้งแต่วันที่ 9 พฤศจิกายน พ.ศ. 2565 เป็นต้นไปผู้มีอํานาจลงนาม ประกาศ ณ วันที่ 15 มีนาคม พ.ศ. 2566 ลวรณ แสงสนิท (นายลวรณ แสงสนิท) อธิบดีกรมสรรพากร